তোর প্রেমেতে অন্ধ হলাম
তোর প্রেমেতে অন্ধ হলাম হচ্ছে ২০১৭ সালে মুক্তিপ্রাপ্ত জেমসের গাওয়া একটি প্রণয়ধর্মী গান। এটি বাংলাদেশী প্রণয়ধর্মী-নাট্য চলচ্চিত্র সত্তার অন্তর্ভুক্ত। গানটির সুর ও সঙ্গীতায়োজন করেছেন বাপ্পা মজুমদার এবং এর নৃত্য পরিচালনা করেছেন মাসুম বাবুল। "তোর প্রেমেতে অন্ধ হলাম" গানের গীত রচনা করেছেন সত্তা চলচ্চিত্রের প্রযোজক ও কাহিনীকার সোহানী হোসেন এবং অভিনয় করেছেন শাকিব খান ও পাওলি দাম। গানটির জন্য জেমস ৪৩তম জাতীয় চলচ্চিত্র পুরস্কারে শ্রেষ্ঠ সঙ্গীতশিল্পী বিভাগে জাতীয় চলচ্চিত্র পুরস্কার অর্জন করেন।